[φι]λ[ο]μενης μεροπεσσι και εσσομενοις ταδε τευχειν [η]ν χωρου βροτος αλλος αναξ μετοπισθε γενητε ημετερης γενεης εκ τηλοθεν αισιμα τευχων υμνη μεν πρωτιστα θεον μεγαν ειτα κομιζη παρ τεμενος ζαθεον τριαδει παντων μεδεουση εκτω εν ηματι δωρα θεω πεφιλαμενα χριστω αντι κασιγνητων παιδων δε τε και γενετηρων ανδρων ηδ αλοχων πηων προπαροιθε γεγωτων αρτους δισκοφανεις δυο και δεκα και μεθυ λαρον ακτισιν η νιφαδεσσιν εοικοτα και γαρ αναγκη εκτελεειν μεμαωτα νεκρων δ αποθυμια ρεζειν. σηματα δ εγγυς εοντα καταφθιμενων οραασθαι μηποτε χειμεριαισι κατειβομενων ψεκαδεσσειν οστεα λευκ υπενερθεν οιζυρ ωσι καμοντων των περι δειμαινειν και οσσομενον μεγα πημα εμπεδα δωματ εχειν και απημονα τοις δ επι φαος ηρα φερειν κατα νυκτα το γαρ γερας εστι θανοντων. πτωχοις δ εκ παρεοντος αφυσσαμενον βιοτοιο αρκιον αυτικα δουναι επει θεμις εστι και αυτοις. δενδρεα δ υψιπετηλα πολευμεναι ηδε φυλασσειν μηδε χρονος μελαθρον περιτελλομενοις λυκαβανσει χειμασιν αργαλεοισι δυσηχεος υπ ανεμοιο λαθριδιης ραθαμιγγος επεσσυμενης ανα δωμα λευγαλεως αμαθυνη υπ αμβολιαισιν εαισιν. ταυτ οσιως τελεειν και ευσεβεως βιοτευειν. ανερι γαρ πινυτω και ευφρονι πολλα και εσθλα γεινοντ εκ καματοιο κλεος δε μιν ουποτ ολειται. ει δ υπεροπλειησι παραπλαγξειε νοημα η νυν η μετοπισθεν αναξ μεταμωνια βαζων και ταδ εκων σφετεραισιν ατασθαλιαισιν αλυξη μη βιος εμπεδος ειη επ αλγει δ αλγος αροιτο υσμειναις δ ολοαις και πενθεσι τειρομενον κηρ δουλιον αξεται ημαρ ανειηρη υπ αναγκη οπποσα τ αλλα τετυκτε βροτοις υπο δαιμονος αιση -- μηδ υπο γαιαν ικηται ος ου θεμιν οιδε θανοντων δεκτης δ αμφι γενοιτο λιλαιομενος κορεσασθαι βρωμης ηδε ποτοιο κυναις δε τε παντα δασοντε οστεα και σαρκας και αμειλιχον ισετ ολεθρον και μετα ποτμον αιστον ανηλεα τισιε ποινην αυτος και γενος αυτου επ αθανατου βασιληος.
Boiotia — Tanagra — early 5th c. AD — ArchEph (1937) 2, 655-667 — CR 62 (1948) 8-11 — D.W. Roller, Tanagran Studies I (1989) 116, 94
 early 5th c. AD 